**Viljandi valla külade mängude tänavakorvpalli juhend 2024. a**

**I Eesmärk**

Arendada ja propageerida tänavakorvpalli kõigi Viljandi valla elanike seas. Populariseerida sportlikke eluviise piirkonna elanike hulgas. Selgitada välja paremad tänavakorvpalli võistkonnad külade arvestuses.

**II Aeg ja koht**  
  
Võistlus toimub **24. augustil 2024** kl 11.30 Holstre-Polli spordikeskuse tänavakorvpalliväljakul.

**III Osavõtjad**

Viljandi valla külade mängudest võivad osa võtta kõik Viljandi vallas alaliselt elavad kodanikud ning nende lapsed ja lapselapsed.

Küla võib mängudel osaleda 2 võistkonnaga, üldarvestusse läheb parem tulemus, kohapunkte kinni ei hoita.

Iga võistleja vastutab oma tervisliku seisundi eest ise.

**IV Võistluste süsteem**

Võistluste süsteem täpsustatakse pärast võistkondade registreerimist, vajadusel loositakse alagrupid kohapeal. Aluseks võetakse alljärgnev juhend: Järgitakse 3x3 võistlusmäärusi (leitavad: <https://bit.ly/3Ni4Q7j>).

Ausa mängu põhimõtted on tänavakorvpalli üldiseks aluseks.

Mängitakse ühe korvi all, kasutatakse poolt traditsioonilisest korvpalliväljakust. Väljakule on märgitud vabaviskejoon (5,8 m), 2-punkti joon (6,75 m) ning otsatormamisveata poolring (1,25 m). Mäng on kohendatud korvpalli reeglitega, mis on suunatud harrastussportlastele.

Võistkond: 3x3 korvpalli meeskonna suuruseks on 4 mängijat, kellest 3 on väljakul ja 1 on vahetuses.

**V Autasustamine**  
  
Kolme parema võistkonna liikmeid autasustatakse medalite ja diplomitega.

**VI Üldist**  
  
Kõik juhendis määratlemata küsimused ja võistluse käigus esilekerkivad probleemid lahendab peakohtunik.